**Ministru kabineta rīkojuma projekta**

**“Grozījums Ministru kabineta 2021. gada 23. februāra rīkojumā Nr. 110 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta rīkojuma projekts “Grozījums Ministru kabineta 2021. gada 23. februāra rīkojumā Nr. 110 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””(turpmāk – rīkojuma projekts) izstrādāts ar mērķi pagarināt termiņu, līdz kuram izlietojams piešķirtais papildu finansējums par individuālo konsultāciju īstenošanu. Rīkojuma projekts stāsies spēkā Oficiālo publikāciju un tiesiskās informācijas likumā noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Rīkojuma projekts izstrādāts pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2020.gada 6.novembra rīkojuma Nr.655 “Par ārkārtējās situācijas izsludināšanu” (turpmāk – rīkojums Nr.655) 5.13.2.7.apakšpunkts paredzēja, ka valstī izsludinātās ārkārtējās situācijas laikā klātienē nodrošināmas individuālās konsultācijas izglītojamiem, kuri ir pakļauti priekšlaicīgas mācību pārtraukšanas riskam pamatizglītības un vidējās izglītības pakāpē, vispārējās izglītības programmu apguvē 12. klases izglītojamiem (tai skaitā starptautiskās izglītības programmas apguvi attiecīgajām klasēm atbilstošā izglītojamo vecuma grupā) un profesionālās izglītības programmu apguvē to grupu vai kursu izglītojamiem, kuriem 2021. gada pirmajā pusgadā paredzēts kārtot valsts pārbaudes darbus un iegūt atbilstošu profesionālo izglītību (pamatizglītības un vidējās izglītības pakāpē). Minētā norma paredzēja, ka konsultācijas klātienē notiek tikai pēc pedagoga aicinājuma atbilstoši izglītības iestādē noteiktajai kārtībai (tai skaitā nosakot konsultāciju skaitu, ievērojot spēkā esošo tiesisko regulējumu), nodrošinot, ka izglītojamais nenonāk saskarsmē ar citiem izglītojamiem (tai skaitā ierodoties izglītības iestādē uz konsultāciju un dodoties prom). Konsultācijas laiks nepārsniedz 40 minūtes. Konsultācijas laikā pedagogs un izglītojamais lieto mutes un deguna aizsegu un ievēro divu metru distanci. Mutes un deguna aizsegu var nelietot rīkojuma Nr. 655 5.44. apakšpunktā minētās personas. Tāpat minētā norma paredzēja, ka konsultācijas drīkst īstenot vienlaikus diviem vai vairāk izglītojamiem, ja viņi ir no vienas mājsaimniecības. Rīkojuma Nr.655 5.13.2.7.1 apakšpunkts paredzēja, ka minētās individuālās konsultācijas attiecināmas arī uz izglītības iestādēm, kuras īsteno profesionālās ievirzes izglītības programmas tematiskajā jomā “Mākslas” un kuru klašu un grupu izglītojamiem 2021. gada pirmajā pusgadā paredzēts kārtot noslēguma pārbaudījumus.Ņemot vērā to, ka minētais regulējums bija ietverts tieši rīkojumā Nr. 655, secināms, ka individuālo konsultāciju īstenošana bija attiecināma uz valstī izsludinātās ārkārtējās situācijas laiku. Lai nodrošinātu finansējumu samaksai par individuālajām konsultācijām vispārējās izglītības iestāžu skolotājiem un atbalsta personālam, kā arī profesionālās izglītības iestāžu vispārizglītojošo mācību priekšmetu skolotājiem, kas sagatavo izglītojamos valsts pārbaudes darbiem, Covid-19 pandēmijas laikā, tika pieņemts Ministru kabineta 2021. gada 23. februāra rīkojums Nr. 110 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr. 110), uz kura pamata Finanšu ministrija no valsts budžeta programmas 02.00.00 “Līdzekļi neparedzētiem gadījumiem” piešķīrusi 12 311 876 *euro*, tai skaitā Izglītības un zinātnes ministrijai, Zemkopības ministrijai, Labklājības ministrijai un Kultūras ministrijai.Rīkojumā Nr. 110 ietverta arī atskaitīšanās kārtība par piešķirto finansējumu, piemēram, tā 5. punktā nosakot, ka pārskati par finansējuma izlietojumu sagatavojami līdz 2021. gada 14. jūnijam. Rīkojuma Nr. 110 6. punkts šobrīd paredz, ka pašvaldības un privātās izglītības iestādes finansējumu, kas nav izlietots līdz 2021. gada 30. aprīlim, atbilstoši pārskata ailei “Atlikums uz pārskata perioda beigām” līdz 2021. gada 30. jūnijam atmaksā finansējuma devējam.Attiecībā uz regulējumu pēc ārkārtējās situācijas beigām skaidrojam, ka 2021. gada 1. aprīlī tika pieņemti un 7. aprīlī stājās spēkā grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr. 360), tostarp paredzot, ka arī no 2021. gada 7. aprīļa izglītības iestādēs atļauts īstenot augstāk minētās individuālās konsultācijas (skat. noteikumu Nr. 360 32.72.6. un 32.72.7. apakšpunktu). Individuālo konsultāciju īstenošanai noteikumos Nr. 360 nav noteikts gala termiņš, ar to saprotot, ka tās var tikt īstenotas līdz mācību gada beigām, t.i., 2021. gada 31. maijam (kad mācību gads noslēgsies 1.-8. klasei un 10.-11. klasei), ja vien netiks veikti grozījumi, kas paredzētu konkrētu citu individuālo konsultāciju īstenošanas termiņu. Nepieciešamības gadījumā aprīļa vai maija mēnesī tiks veikti attiecīgi grozījumi minētajos noteikumos Nr. 360, lai noteiktu konkrētu termiņu individuālo konsultāciju īstenošanai. Ievērojot minēto, rīkojuma projekts paredz, ka uz rīkojuma Nr. 110 pamata jau piešķirtais papildu finansējums var tikt izlietots līdz 2021. gada 31. maijam (pēc uzkrāšanas principa), t.i., īstenojot individuālās konsultācijas līdz 31. maijam. Minētais termiņa pagarinājums jau piešķirtā finansējuma izlietojumam attiecināms arī uz attiecīgajām Izglītības un zinātnes ministrijas, Zemkopības ministrijas, Labklājības ministrijas un Kultūras ministrijas padotībā esošajām izglītības iestādēm.Skaidrojam, ka saskaņā ar Ministru kabineta 2020. gada 14. janvāra noteikumu Nr. 28 “Noteikumi par 2020./2021. mācību gada un mācību semestru sākuma un beigu laiku un brīvdienu laiku” 3. punktu 1.-8. klases un 10.-11. klases izglītojamiem mācību gads beidzas 2021. gada 31. maijā, un no 4. punkta izriet, ka 9. klases izglītojamiem tas beidzas 2021. gada 11. jūnijā, savukārt no 5. punkta izriet, ka 12. klases izglītojamiem tas beidzas 2021. gada 18. jūnijā. Vēršam uzmanību, ka konsultācijas, kuras tiem izglītojamiem, kuri kārto valsts pārbaudes darbus, ikgadēji īsteno jūnija mēnesī, tiek finansētas atbilstoši Valsts izglītības informācijas sistēmā tarificētajai pedagoga darba slodzei (skat. Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 32.1.1. u.c. apakšpunktus).Pašvaldības un to dibinātās izglītības iestādes, kā arī Izglītības un zinātnes ministrijas padotībā esošās profesionālās izglītības iestādes sniegušas Izglītības un zinātnes ministrijai informāciju, ka saskaņā ar rīkojumā Nr. 110 piešķirto finansējumu vispārējās un profesionālās izglītības iestāžu skolotājiem un atbalsta personālam individuālo konsultāciju organizēšanai pedagogu un atbalsta personāla lielās noslodzes dēļ izglītības iestādes līdz 2021. gada 30. aprīlim varētu nepagūt izlietot. Līdz ar to, izstrādājot jau augstāk minētos grozījumus Ministru kabineta noteikumos Nr. 360 par to, ka arī no 2021. gada 7. aprīļa var tikt īstenotas individuālās konsultācijas, tika lemts, ka uz rīkojuma Nr. 110 pamata piešķirto neizlietoto finansējumu varētu turpināt lietot līdz pat 2021. gada 31. maijam, turpinot īstenot individuālās konsultācijas, ja vien netiks grozīts normatīvais regulējums par individuālo konsultāciju nepieciešamību pēc būtības vai noteikts konkrēts cits to īstenošanas termiņš.Individuāla atbalsta sniegšana mācību satura apguvei Covid-19 pandēmijas radīto attālināto mācību negatīvās ietekmes mazināšanai, kā arī emocionālajam atbalstam izglītojamiem joprojām ir ļoti svarīga un būtiska – izglītojamiem, kuri ir pakļauti priekšlaicīgas mācību pārtraukšanas riskam pamatizglītības un vidējās izglītības pakāpē, vispārējās izglītības programmu apguvē 12. klases izglītojamiem (tai skaitā starptautiskās izglītības programmas apguvi attiecīgajām klasēm atbilstošā izglītojamo vecuma grupā) un profesionālās izglītības programmu apguvē to grupu vai kursu izglītojamiem, kuriem 2021. gada pirmajā pusgadā paredzēts kārtot valsts pārbaudes darbus un iegūt atbilstošu profesionālo izglītību (pamatizglītības un vidējās izglītības pakāpē), kā arī attiecībā uz profesionālās ievirzes izglītības programmas tematiskajā jomā “Mākslas” īstenošanu to klašu un grupu izglītojamiem, kuriem 2021. gada pirmajā pusgadā paredzēts kārtot noslēguma pārbaudījumus. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta mērķgrupa ir izglītības iestādes un to personāls, kas īsteno individuālās konsultācijas, kā arī šo izglītības iestāžu dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. |
| 3. | Administratīvo izmaksu monetārs novērtējums | Rīkojuma projekts šo jomu neskar.  |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2021. gada 1. aprīlī tika pieņemti un 7. aprīlī stājās spēkā grozījumi noteikumos Nr. 360, tostarp paredzot, ka arī no 2021. gada 7. aprīļa izglītības iestādēs atļauts īstenot augstāk minētās individuālās konsultācijas (skat. noteikumu Nr. 360 32.72.6. un 32.72.7. apakšpunktu). Individuālo konsultāciju īstenošanai noteikumos Nr. 360 nav noteikts gala termiņš, ar to saprotot, ka tās var tikt īstenotas līdz mācību gada beigām, t.i., 2021. gada 31. maijam (kad mācību gads noslēgsies 1.-8. klasei un 10.-11. klasei), ja vien netiks veikti grozījumi, kas paredzētu konkrētu citu individuālo konsultāciju īstenošanas termiņu. Nepieciešamības gadījumā aprīļa vai maija mēnesī tiks veikti attiecīgi grozījumi minētajos noteikumos Nr. 360, lai noteiktu konkrētu termiņu individuālo konsultāciju īstenošanai. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts šo jomu neskar. |
| 2. | Sabiedrības līdzdalība projekta izstrādē | Ņemot vērā to, ka rīkojuma projekts tiek virzīts steidzamības kārtībā, sabiedrības iesaiste rīkojuma projekta izstrādē netika organizēta. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības iestādes, kurās tiek īstenotas individuālas konsultācijas, un šo izglītības iestāžu dibinātāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde notiks esošo pārvaldes funkciju ietvaros. Rīkojuma projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Izglītības un zinātnes ministre I. Šuplinska

Vizē: Valsts sekretārs J. Volberts

Rudzīte 67047807

ance.rudzite@izm.gov.lv